
Exploring Spatial and Temporal Patterns Across Solar Cycles Focusing on Active Longitudes

Kulcsszavak: napfizika;űridőjárás;napfoltok;aktív hosszusag
A kutatásom fő célja, hogy azonosítsam és megerősítsem az aktív hosszúságok létezését, a korábbiaknál nagyobb időtartamot lefedő adathalmazokon, valamint megvizsgáljam, hogy az aktív hosszúságok miként kapcsolódnak a nagyenergiájú napkitörésekhez. Ennek érdekében egy több mint 140 évet (13 teljes napciklus) lefedő napfoltkatalógus alapos elemzésével vizsgáltam az aktív hosszúságok létezését. Emellett egy több mint 70 évre visszatekintő napkitörés-katalógus segítségével igyekeztem megállapítani, hogy fennáll-e kapcsolat az aktív hosszúságok és a "napvihar időszakok" között. Az aktív régiók és a flerek szinoptikus térképeken kerültek ábrázolásra, majd Kernel Density Estimation (KDE) módszer segítségével azonosítottam aktív hosszúságokat a napfoltok és a flerek esetében.
A munkám során világossá vált, hogy a napfoltok és a flerek nem véletlenszerűen, hanem aktív hosszúságok mentén jelennek meg, és ezek az aktív hosszúságok akár több héten vagy hónapon keresztül is fennmaradhatnak. Annak ellenőrzésére, hogy ezek az aktív hosszúságok valódiak-e, és nem véletlenszerű eloszlásból erednek, Kolmogorov-Smirnov tesztet alkalmaztam. Az eredmények megerősítették, hogy ezek az eloszlások nagy valószínűséggel valódiak: a teszt P-értéke [image: ] . A vizsgálat során az is feltűnt, hogy ezek az aktív hosszúságok periodikusan jelennek meg az egyes napciklusok során. Ezért wavelet-analízis segítségével számos kvázi-kétéves oszcillációs (Quasi Biennial Oscillation - QBO) periódust azonosítottam a napfoltok és flerek aktív hosszúsági adataiban.
Jelen munkám során megerősítettem, hogy erős kapcsolat áll fenn az aktív hosszúság létezése, a napfoltok, valamint a nagyenergiájú napkitörések között, illetve a QBO-k családja között. Jövőbeni vizsgálatom célja annak feltárása, hogy az aktív hosszúságok periodikus megjelenése milyen lehetőségeket biztosíthat a várható "napvihar időszakok" előrejelzésére.

